《赠传神庄士仪》
宋代·五迈

书工亦无数，好手不可遇。
非是画事难，难得画中趣。
况写佳士照，又不比行路。
庄生颇工此，为我扫尺素。
俨然山泽臞，诗肩瘦凫鹭。
老色虽上颜，庾尘莫能污。
生画甚迫真，余子等孩孺。
得钱散酒家，无心问婚娶。
醉被风雪欺，术招鬼神妒。
长安多贵人，朱门富纨绔。
使闻生之名，当即悬金募。
我贫亦如生，正以诗穷帮。
一画博一诗，两手相分会。